Pre-Owned 2016 BMW 5 Series 535i 4D Sedan in Santa Barbara #U7878 | BMW Santa Barbara
Odometer is 4196 miles below market average! 20/31 City/Highway MPG Gratis WiFi Archives - Bettysbaai Akkommodasie
Suikerbekkie is ‘n bekoorlike selfsorgvakansiehuis in Bettysbaai. Die huis is ideaal vir gaste wat op soek is na gerieflike verblyf naby die strand en ver weg van die stad se gejaag.
Hierdie huis is smaakvol ingerig en dit beskik oor 5 en suite-kamers en ‘n oopplan-leefarea. Twee van die slaapkamers beskik elk oor ‘n koningingrootte-bed en die ander 3 slaapkamers het elk 2 driekwartbeddens. Elke badkamer het ‘n stort en/of bad, wasbak en toilet. Die kombuis is goed toegerus vir die voorberei van maaltye met ‘n mikrogolfoond, ‘n yskas-vrieskas, ‘n oond, ‘n wasmasjien en ‘n skottelgoedwasser.
Die sitkamer het gemaklike rusbanke en ‘n TV met DStv-kanale vir gaste se vermaak. Daar is ook gratis WiFi beskikbaar. Die eiendom het braaigeriewe buite vir gaste se gebruik met uitsigte op die omliggende landskap en die see in die verte.
Let asseblief op die volgende minimumverblyftydperke:
Laagseisoen: 2 nagte
Hoogseisoen: 5 nagte
Die eienaars, Guy en Alta Robers, woon in ‘n woonstelletjie op die perseel en ag gaste se privaatheid net so belangrik soos hul eie privaatheid.
Cyara is ‘n drieslaapkamer-selfsorgvakansiehuis in Clarence Drive, ‘n asemrowende kuspad langs die Walvisroete wat amptelik as die pragtigste pad in die wêreld geag word! Dit is in die Kogelberg Biosfeer en die huis spog met pragtige fynbos en 180° see- en berguitsigte. Gaste kan ontspan in hierdie fynbos-koninkryk en het toegang tot die al die nodige geriewe.
Die slaapkamer op die onderste verdieping het 1 enkelbed en ‘n algemene badkamer met ‘n bad, stort en wasbak. Daar is ook ‘n aparte toilet. Op die boonste verdieping is die hoofslaapkamer met 1 dubbelbed en die derde slaapkamer wat 1 enkelbed bevat. Albei kamers op die eerste verdieping lei na die ommuurde balkon met asemrowende, onbelemmerde uitsigte oor die see oorkant die pad. Daar is ‘n badkamer met ‘n stort, wasbak en toilet op die boonste vloer. Beddegoed word aan alle gaste voorsien. Handdoeke word slegs voorsien aan gaste wat 5 nagte of langer bly. Dié handdoeke mag nie vir die strand gebruik word nie.
Gaste wat 5 dae of langer bly, kan deur die dag besoekers kry, maar nie meer as 4 besoekers word per dag toegelaat nie. Gaste wat 2 dae of minder bly, word aangeraai om eerder nié dagbesoekers te ontvang nie.
Die kombuis het ‘n vierplaatstoof, ‘n oond, yskas, vrieskas, mikrogolfoond, ketel, broodrooster, menger, strykyster, strykplank, stofsuier ens. Die oopplan-kombuis, -sitarea en -eetarea het oorgenoeg sitplek (en dutplek) vir gaste om te ontspan en daar is ‘n groot ingeboude braai waar gaste kan kuier saam met vriende en familie. Braairoosters en -toerusting is beskikbaar. Weens brandgevaar in die fynbos-omgewing word buite-braaie ten sterkste afgeraai wanneer die wind waai.
Cyara is teen die kus en kyk uit oor die pragtige De Wetsbaai, en op ‘n helder dag, kan jy die hele kuslyn sien van Stony Point af tot by Hermanus en Gansbaai. Kaapstad en omgewing en Bolandse Wynlande, of selfs die Overberg en die onuitputlike bron van toeriste-aantreklikhede in die Wes-Kaap is slegs ’n uur se ry van ons af. Bettysbaai se hoofstrand en Kleinmond se Blouvlagstrand, Sandown-strand, is minder as 8 minute se ry ver. Daar is ook tientalle stap- en fietsroetes in die omgewing.
DStv is beskikbaar, maar gaste moet hul eie dekodeerder en slimkaart saambring vir toegang tot meer kanale. Ongelukkig is daar nie ‘n Explora-koppelpunt nie. Gratis WiFi beskikbaar. Onderdakparkeerplek vir 1 voertuig word voorsien en die onderste vlak bied maklike toegang vir gestremde persone. Rook is verbode in die eenheid en ons laat nie troeteldiere toe nie.
Judea Accommodation is ‘n ruim huis met slaapplek vir 12 gaste in Bettysbaai en is 900 m van die strand af.
Dié dubbelverdiepinghuis het 4 slaapkamers wat 2 badkamers deel, elk met ‘n stort en ‘n bad. Die 1 kamer het ‘n dubbelbed en die ander 3 kamers het elkeen 2 enkelbeddens. Daar is ook 2 dubbelslaapbanke.
Die kombuis is toegerus met ‘n stoof, oond, mikrogolfoond, yskas en tee- en koffiemaakgeriewe. Daar is ook ‘n etenstafel. ‘n Strykyster en -plank is ook beskikbaar.
Die groot leefarea het ‘n TV, binnebraai-area, veerpylbord en tafeltennis-tafel, en lei na ‘n balkon met ‘n berg- en see-uitsig.
Kalliste is ‘n eksklusiewe, luukse selfsorg-kothuis op die eienaar se eiendom in Bettiesbaai. Dié huis bied asemrowende uitsigte oor die oseaan en op die berge van die patio af.
Dié kothuis het slaapplek vir 4 gaste en beskik oor 2 en suite-kamers. Die hoofslaapkamer het ‘n koningingrootte-bed en die tweede slaapkamer het 2 enkelbeddens. Elke en suite-badkamer het ‘n stort, wasbakeenheid en ‘n toilet. Die oopplan-kombuisie het ‘n yskassie, mikrogolfoond, tweeplaat-induksiestoof, ketel en ‘n broodrooster.
Die leefarea lei na die patio en die agterplaas. Daar is ‘n swembad en braageriewe op die perseel. Parkeerplek vir 1 motor is in die straat beskikbaar. Die kothuis is naby ‘n restaurant, die Harold Potter Nasionale Botaniese Tuin en ander besienswaardighede in die area.